2. Kõige traditsioonilisem üldist heaolu tagav põhikohustus on sätestatud põhiseaduse § 19 lg 2. Selleks  on seaduskuulekus. Olemuslikult on nimetatud kohustus seotud kõige üldisema kohustusega individuaalõiguste tagamisel. Põhiseaduse § 54 1. lõikes on aga sisuliselt ületatud § 19 lg 2 mahulisi piire, sest nimetatud paragrahv kohustab põhiseaduslikule korrale ustav olema. Teatavasti pole juriidilise sunni abil võimalik ustavust rahvusliku õiguskorra suhtes toota. Küll võib suhtumisele lõppastmes  kui suhtumine on materialiseerunud  sellele riiklikult reageerida. Üldise heaolu tagamise põhikohustusi  sätestavad veel põhiseaduse § 32 lg 1  omandit ei tohi kasutada üldiste huvide vastaselt; § 37 lg 1  lastel on õppimine seadusega määratud ulatuses kohustuslik; § 53  igaüks on kohustatud säästma elu ja looduskeskkonda; § 54 lg 1  Eesti kodaniku kohus on kaitsta Eesti iseseisvust; § 55  teiste riikide kodanikud ja kodakondsuseta isikud on kohustatud järgima Eesti põhiseaduslikku korda.